recursal/SuperWikiNEXT-32B huggingface dataset:
| ***Kulka kaktoje*** |
| --- |
|  |
|  |
| Pavadinimas | Un buco in fronte |
| Kilmės šalis |  Italija |
| Režisierius | Giuseppe Vari |
| Scenaristas (-ai) | Adriano Bolzoni |
| Metai | 1968 |
| Žanras | vesternas |
| Trukmė | 84 min. |
| Kalba | italų |
| **IMDb įrašas** |

**Kulka kaktoje** (it.  *Un buco in fronte*) – 1968 m. Italijoje sukurtas vesternas.

Pagrindiniai aktoriai
---------------------

*Aktorius – vaidmuo*
* Dragomir Bojanic – Bilis
* Claudio Undari – generolas Manguja
* Rosy Zichel – Adelita
* Corinne Fontaine – Plačida
* Giuseppe Addobbati – vienuolyno prioras
* Jhon Byan – Migelis

Turinys
-------

DĖMESIO: *toliau atskleidžiamos kūrinio detalės*

Vienišas klajūnas Bilis užklysta į atokų vienuolyną, kur netrukus pasirodo ir sunkiai sužeistas raitelis. Šiam mirus, vienuoliai jį palaidoja, tačiau tą patį vakarą atvyksta šį persekiojantys 3 kaubojai. Jie iškasa karstą ir, apieškoję kūną, randa ant kortos nupieštą žemėlapį. Iš jų kalbų aiškėja, kad egzistuoja ant 3 kortų nupieštas žemėlapis, kuriame pažymėtas generolo Mangujos ir jo bendrų paslėptas lobis. 

Tuo metu Bilis iš pasalų trijulę nušauna ir, pasiėmęs kortą, leidžiasi ieškoti kitų dėlionės dalių. Pirmiausia jam reikia rasti generolą, kuris taip pat turi vieną žemėlapio dalį...
*Kitos reikšmės – Fort Smitas (reikšmės).*

| Fort Smitas*Fort Smith* |
| --- |
|              |
| *Miesto centras* |
|  |
| 

Fort SmitasFort Smitas

35°22′00″ š. pl. 94°23′00″ v. ilg.﻿ / ﻿35.36667°š. pl. 94.38333°r. ilg.﻿ / 35.36667; 94.38333﻿ (Fort Smitas (Arkanzasas))Koordinatės: 35°22′00″ š. pl. 94°23′00″ v. ilg.﻿ / ﻿35.36667°š. pl. 94.38333°r. ilg.﻿ / 35.36667; 94.38333﻿ (Fort Smitas (Arkanzasas)) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Arkanzasas Arkanzasas |
| **Apygarda** | Sebastiano apygarda |
|  |
| **Gyventojų** (2020) | 89 141  |
| **Plotas** | 176,7 km² |
| **Tankumas** (2020) | 504 žm./km² |
| **Altitudė** | 141 m |
|  |
|  **Vikiteka** | Fort Smitas |

**Fort Smitas** (angl. *Fort Smith*) – miestas Jungtinėse Amerikos Valstijose, Arkanzaso vakaruose, prie Arkanzaso ir Poto upių santakos, 205 km į šiaurės vakarus nuo Litl Roko. Sebastiano apygardos centras, trečias pagal dydį Arkanzaso miestas. Plentai į Litl Roką, Oklahoma Sitį, Fajetvilį. Medienos apdirbimo, maisto pramonė, elektros prietaisų gamyba. Apylinkėse auginami galvijai, arkliai.

Veikia Arkanzaso universiteto Fort Smito padalinys. Kasmet vyksta rodeo.

2020 m. 56,9 % miesto gyventojų buvo baltieji, 19,6 % – lotynoamerikiečiai, 8,5 % – afroamerikiečiai, 7,4 % – mišrios kilmės, 5,7 % – azijiečiai.

Istorija
--------

1817 m. įkurtas karinis postas, pavadintas generolo Tomo A. Smito (*Thomas A. Smith*) garbei. Anksčiau prancūzai šią vietą vadino Bel Pointu. Vėliau fortas apleistas, bet 1838–1846 m. atkurtas. Per Fort Smitą vyko čerokių tremtis („ašarų kelias") į Indėnų teritoriją (jai vadovavo generolas Zakaris Teiloras). 1848 m. prasidėjus Kalifornijos aukso karštinei, per Fort Smitą vyko aukso ieškotojų gurvuolės.

1851 m. Fort Smitui suteiktos miesto teisės, 1852 m. tapo apygardos centru. Per JAV pilietinį karą miestas užimtas konfederatų, bet 1863 m. liepą išvaduotas. Forto reikšmė sumenko, bet miestas ėmė augti po 1870 m. kai atitiestas geležinkelis. XIX a. pab. Fort Smite veikė Vakarų Arkanzaso federalinės apygardos teismas, į kurio jurisdikciją pateko ir Indėnų teritorija. Tame teisme dirbo koriku pravardžiuotas liūdnai pagarsėjęs teisėjas Izaokas S. Parkeris (*Isaac C. Parker*).

Šaltiniai
---------

1. FORT SMITH: in Sebastian (Arkansas)
2. ↑  FORT SMITH: in Sebastian (Arkansas)
3. FORT SMITH: in Sebastian (Arkansas)
4. ↑  FORT SMITH: in Sebastian (Arkansas)
5. ↑  *Fort Smith*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004
6. ↑  „Explore Census Data". *data.census.gov*. Nuoroda tikrinta 2022-01-01.
7. ↑  *Fort Smith // Arkansas, United States*. Encyclopædia Britannica Online. – www.britannica.com.
| ***Mannaja*** |
| --- |
|  |
|  |
| Pavadinimas | Mannaja |
| Kilmės šalis |  Italija |
| Režisierius | Sergio Martino |
| Scenaristas (-ai) | Sergio MartinoSauro Scavolini |
| Metai | 1977 |
| Žanras | vesternas |
| Trukmė | 101 min. |
| Kalba | italų |
| **IMDb įrašas** |

**Mannaja** – 1977 m. Italijoje sukurtas vesternas. Juostoje gausu simbolių, taip pat šiam žanrui neįprastų emocinių scenų. Filme akivaizdi „Džango" įtaka, o juosta ilgą laiką dėl smurto scenų uždrausta Švedijoje.

Pagrindiniai aktoriai
---------------------

*Aktorius – vaidmuo*
* Maurizio Merli – Bleidas (Manaja)
* John Steiner – Teo Veleris
* Sonja Jeannine – Debora MakGovan
* Philipper Leroy – Edas MakGovanas
* Martine Brochard – Anžela
* Donald O‘Brien – Bertas Kreivenas
* Sophia Lombardo – Liusė
* Antonio Casale – Dalmanas

Turinys
-------

DĖMESIO: *toliau atskleidžiamos kūrinio detalės*

Premijų medžiotojas Bleidas, pravarde Manaja, sugavęs nusikaltėlį, atgabena jį į artimiausių miestelį, kad gautų pinigus. Čia jis neranda šerifo, tačiau sužino, jog jame viską kontroliuoja Edas MakGovanas, kaltas dėl jo tėvo mirties. Po susidūrimo su MakGovano žmonėmis Bleidas priverstas pasitraukti iš miesto ir slapstytis su keliaujančiu kabaretu. Tuo metu MakGovano patikėtinis Veleris suorganizuoja šio dukters Deboros pagrobimą ir MakGovanas nusamdo Bleidą, kad šis ją išlaisvintu. Pasirodo, kad Veleris su Debora kartu sukurpė planą kaip atsikratyti šios tėvo ir perimti miestelio bei greta esančių kasyklų kontrolę ir Bleidas vienas stoja su judviejų gauja į kovą...
| Rapid Sitis*Rapid City* |
| --- |
| *Miesto reginys* |
|  |
| 

Rapid SitisRapid Sitis

44°04′0″ š. pl. 103°13′0″ v. ilg.﻿ / ﻿44.06667°š. pl. 103.21667°r. ilg.﻿ / 44.06667; 103.21667﻿ (Rapid Sitis)Koordinatės: 44°04′0″ š. pl. 103°13′0″ v. ilg.﻿ / ﻿44.06667°š. pl. 103.21667°r. ilg.﻿ / 44.06667; 103.21667﻿ (Rapid Sitis) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Pietų Dakota Pietų Dakota |
| **Apygarda** | Peningtono apygarda |
|  |
| **Įkūrimo data** | 1876 m. |
|  |
| **Gyventojų** (2020) | 74 719  |
| **Plotas** | 142 km² |
| **Tankumas** (2020) | 526 žm./km² |
| **Altitudė** | 1 023 m |
|  |
|  **Vikiteka** | Rapid Sitis |

**Rapid Sitis** (angl. *Rapid City*) – miestas Jungtinėse Amerikos Valstijose, Pietų Dakotos vakaruose, 230 km į pietvakarius nuo Piro, prie Rapid Kriko upės, Juodųjų aukštumų pakraštyje. Peningtono apygardos centras, antras pagal gyventojų skaičių miestas valstijoje. Yra regioninis oro uostas, plentai į Su Folsą, Bilingsą, Hot Springsą; geležinkelio stotis.

Regioninis prekybos, transporto, švietimo, sveikatos apsaugos centras. Vystomas turizmas, taip pat miškų kirtimas, elektronikos, medienos apdirbimo, cemento pramonė, juvelyrika. Apylinkėse kasamas molis, gipsas, žvyras, smėlis, skaldomi akmenys, plėtojama žemdirbystė (kviečiai, avižos, pašariniai augalai), gyvulininkystė (avys, galvijai).

Veikia Pietų Dakotos kalnakasybos ir technologijų mokykla (nuo 1885 m.), Nacionalinis Amerikos universitetas (nuo 1941 m.), krašto istorijos, geologijos, aeronautikos ir kosmoso muziejai, didžiausias pasaulyje roplių terariumas, *Bear Country USA* zoologijos sodas-safaris. Miesto apylinkėse yra Elsvorto karinių oro pajėgų bazė.

Rapid Sičio apylinkės pasižymi vaizdingais kraštovaizdžiais ir turistiniais objektais: Bedlandų nacionalinis parkas, Bafalo Gapo nacionalinė prerija, Juodųjų kalvų nacionalinis miškas, Vėjo Urvo nacionalinis parkas, Brangakmenių Urvo nacionalinis paminklas, Rašmoro kalno nacionalinis paminklas, Pakvaišusio Žirgo paminklas, Kasterio valstijos parkas.

2010 m. 80,4 % miesto gyventojų buvo baltieji, 12,4 % – indėnai, 4,1 % – lotynoamerikiečiai, 4,1 % – mišrios kilmės, po 1 % – afroamerikiečiai ir azijiečiai.

Istorija
--------

Rapid Sitis sijų žemėse įkurtas 1876 m. prasidėjus aukso karštinei. Nuo 1877 m. – apygardos centras. 1866 m. Rapid Sitį pasiekė geležinkelis. 1882 m. inkorporuotas.

1972 m. miestą nusiaubė Rapid Kriko potvynis, nusinešęs 235 gyvybes.

Šaltiniai
---------

1. RAPID CITY: in Pennington (South Dakota), *citypopulation.de*
2. ↑  RAPID CITY: in Pennington (South Dakota), *citypopulation.de*
3. RAPID CITY: in Pennington (South Dakota), *citypopulation.de*
4. ↑  RAPID CITY: in Pennington (South Dakota), *citypopulation.de*
5. 1 2 3 4 5   *Rapid City]*. Encyclopædia Britannica Online. – www.britannica.com.
| ***Mažoji Rita keliauja į Vakarus*** |
| --- |
|  |
|  |
| Pavadinimas | Little Rita nel West |
| Kilmės šalis |  Italija |
| Režisierius | Ferdinando Baldi |
| Scenaristas (-ai) | Ferdinando Baldi  Franco Rossetti |
| Operatorius | Enzo Barboni |
| Kompozitorius | Robby Poitevin |
| Vaidina | Rita Pavone  Terence Hill |
| Metai | 1967 |
| Žanras | komedija; vesternas |
| Trukmė | 90 min. |
| Kalba | italų |
| **IMDb įrašas** |

**Mažoji Rita keliauja į Vakarus** (it.  *Little Rita nel West*) – 1967 m. italų sukurta muzikinė vesternų parodija apie kauboję Mažąją Ritą, kuri, padedama indėnų vado Sėdinčio Jaučio, stengiasi surinkti ir sunaikinti kuo daugiau aukso, nes šis neša baltiesiems žmonėms tik blogį. Tam ji turi įveikti geriausius Laukinių Vakarų šaulius Gringo ir Džango.

Pagrindinį vaidmenį filme sukūrė populiari septintojo dešimtmečio italų dainininkė Rita Pavone.

Pagrindiniai aktoriai
---------------------

*Aktorius – vaidmuo*
* Rita Pavone – Mažoji Rita
* Terence Hill – Juodoji Žvaigždė
* Lucio Dalla – Frensis
* Kirk Morris – Gringo
* Gordon Mitchell – Sėdintis Jautis
| Mizula*Missoula* |
| --- |
| *Miesto reginys* |
|  |
| 

MizulaMizula

46°51′0″ š. pl. 114°00′0″ v. ilg.﻿ / ﻿46.85000°š. pl. 114.00000°r. ilg.﻿ / 46.85000; 114.00000﻿ (Mizula)Koordinatės: 46°51′0″ š. pl. 114°00′0″ v. ilg.﻿ / ﻿46.85000°š. pl. 114.00000°r. ilg.﻿ / 46.85000; 114.00000﻿ (Mizula) |
|  |
| Laiko juosta: (UTC-7)------ vasaros: (UTC-6) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Montana Montana |
| **Apygarda** | Mizulos apygarda |
|  |
| **Įkūrimo data** | 1866 m. |
|  |
| **Gyventojų** (2020) | 74 131  |
| **Plotas** | 90,5 km² |
| **Tankumas** (2020) | 819 žm./km² |
| **Altitudė** | 978 m |
|  |
|  **Vikiteka** | Mizula |
|  |
| **Kirčiavimas** | Mizulà |

**Mizula** (angl. *Missoula*) – miestas Jungtinėse Amerikos Valstijose, vakarų Montanoje, 270 km į pietryčius nuo Spokano, prie Klark Forko upės, Safyrų kalnų slėnyje. Apygardos centras, antras pagal gyventojų skaičių valstijos miestas. Yra oro uostas, eina Spokano–Bilingso plentas ir geležinkelis. Medienos apdirbimo, popieriaus, maisto (pieno) pramonė, turizmas.

Veikia Montanos universitetas (įkurtas 1893 m.), Ugnies mokslų laboratorija, JAV miškų ūkio ir Montanos valstijos miškų ūkio valdybos, ugniagesių mokykla. Mizulos apylinkėse gausu turistinių, vaizdingų objektų: Lolo nacionalinis miškas, Klirvoterio, Biteruto, Flathedo nacionaliniai miškai, indėnų flathedų rezervacija.

2010 m. 92,1 % miesto gyventojų buvo baltieji, 2,9 % – lotynoamerikiečiai, 2,8 % – indėnai, 2,8 % – mišrios kilmės, 1,2 % – azijiečiai.

Istorija
--------

1841 m. dabartinio miesto apylinkėse (Stivensvilyje) Šv. Marijos misiją įsteigė tėvas Pjeras-Žanas de Smetas (*Pierre-Jean de Smet*). Apie 1860 m. prie Mulano kelio, ėjusio laukinėmis vietovėmis tarp Fort Bentono ir Vala Valos, įkurtas Helgeit Vilidžo kaimas. 1866 m. tapo apygardos centru. Pervadintas į Mizulą – šis pavadinimas sališų kalba reiškia „šaltas vanduo". Pradėjo augti 1883 m. kai ties Mizula įrengtas geležinkelių išsišakojimas. Miestas nuo 1885 m.

Šaltiniai
---------

1. MISSOULA: in Missoula (Montana)
2. ↑  MISSOULA: in Missoula (Montana)
3. MISSOULA: in Missoula (Montana)
4. ↑  MISSOULA: in Missoula (Montana)
5. ↑  *Pasaulio vietovardžiai. Amerika*. Internetinė duomenų bazė. – Vilnius: MELC, VLKK. Prieiga internete: Mizulà.
6. 1 2 3  *Missoula*. Encyclopædia Britannica Online. – www.britannica.com.
7. ↑  „American FactFinder: Profile of General Population and Housing Characteristics". United States Census Bureau. Suarchyvuotas originalas February 13, 2020. Nuoroda tikrinta August 25, 2015.  Nežinomas parametras `|url-status=` ignored (pagalba)
| **Liubovė Zaiceva** |
| --- |
|  |
| Gimimo vardas | rus. *Любовь Зайцева* |
| Visas vardas | Liubovė Zaiceva |
| Gimė | 1982 m. gegužės 6 d. (41 metai)Jaroslavlio sritis, Maskva |
| Tautybė | Rusė |
| Pilietybė |  Rusija |
|  |
| Sritis | Teatras, kinas, TV |
| Pareigos | Aktorė |

**Liubovė Zaiceva** (g. 1982 m. gegužės 6 d. Jaroslavlio srityje) – Rusijos aktorė.

Aktorė išgarsėjo pasirodžius juostoms „Asmeninis numeris", „Keturi taksi vairuotojai ir šuo", „Dešimt žiemų".

Vaidmenys
---------

Baigė B. V. Ščiukino vardo aukštosios teatro mokyklos vaidybos skyrių (kurso meno vadovas V. Selezniovas).

Filme debiutavo būdama 11 metų (1993 m.), vaidindama moksleivę filme „Vitka Šušera ir automobilis". Kitą kartą filmavosi 2003 m. kai suvaidinusi kelis epizodinius vaidmenis. Pirmasis reikšmingas darbas buvo komedijoje „Keturi taksi vairuotojai ir šuo", kur ji atliko buvusios lenktyninio automobilio vairuotojos Tanios Žičkinos vaidmenį.

Šaltiniai
---------

1. ↑
2. ↑
3. ↑
4. ↑

Nuorodos
--------

* IMDb profilis
* kino-teatr.ru
* kinopoisk.ru
| ***Specialistas*** |
| --- |
|  |
|  |
| Pavadinimas | Gli specialisti |
| Kilmės šalis |  Italija Prancūzija Vokietija |
| Režisierius | Sergio Corbucci |
| Scenaristas (-ai) | Sabatino CiuffiniSergio Corbucci |
| Metai | 1969 |
| Žanras | vesternas |
| Trukmė | 104 min. |
| Kalba | italų |
| **IMDb įrašas** |

**Specialistas** (it.  *Gli specialisti*) – 1969 m. režisieriaus Sergio Corbucci sukurtas vesternas, kuriame pagrindinį vaidmenį atliko dainininkas Johnny Hallyday.

Pagrindiniai aktoriai
---------------------

*Aktorius – vaidmuo*
* Johnny Hallyday – Hatas / Bredas
* Francoise Fabian – Virginija Polivud
* Sylvie Fennec – Šeba
* Gastone Moschin – šerifas
* Mario Adorf – El Diablo
* Angela Luce – Valensija

Turinys
-------

DĖMESIO: *toliau atskleidžiamos kūrinio detalės*

Hatas atvyksta į Blekstouną, kuriame neseniai buvo nulinčiuotas jo brolis Bredas. Jis buvo apkaltintas apiplėšęs banką ir nužudytas be teismo. Dabar Hatas nori išsiaiškinti, kas iš tiesų įvykdė apiplėšimą ir atkeršyti už brolio mirtį...
Buveinė
**Kultūros paveldo departamentas** – Kultūros ministerijos Lietuvos nekilnojamojo kultūros paveldo ir kilnojamųjų kultūros vertybių apsaugos institucija.

Prižiūri ir tvarko kultūros vertybes, veda kultūros paveldo apskaitą, pristato kultūros paveldą visuomenei.

Istorija
--------

1990 m. įsteigta Lietuvos Respublikos kultūros paveldo inspekcija, atsakinga už kultūros paveldo išsaugojimą, ir įkurtas paminklotvarkos departamentas.

1994 m. priėmus LR Nekilnojamųjų kultūros vertybių apsaugos įstatymą, LR kultūros paveldo inspekcija ir Paminklotvarkos departamentas reorganizuoti – įsteigtas Kultūros vertybių apsaugos departamentas, o tuo metu veikusios Kultūros paveldo inspekcijos apygardos reorganizuotos į Kultūros paveldo departamento teritorinius padalinus.

2005 m. institucija pervadinta į Kultūros paveldo departamentą.

Skyriai
-------

* Apskaitos ir paveldotvarkos planavimo;
* Kontrolės (Išvežamų į užsienį kultūros vertybių poskyris);
* Registro tvarkymo, viešųjų ryšių ir edukacijos;
* Juridinis (Personalo administravimo ir dokumentų poskyriai);
* Buhalterinės apskaitos ir atskaitomybės;
* Administracinis.

Departamentui priklauso 10 teritorinių padalinių, jie įsikūrę visose Lietuvos apskrityse.

Nuorodos
--------

* Oficiali svetainė Archyvuota kopija 2014-09-21 iš Wayback Machine projekto.
| ***Šaulys*** |
| --- |
|  |
|  |
| Pavadinimas | Triggerman |
| Kilmės šalis |  Italija |
| Režisierius | Giulio Base  Terence Hill |
| Scenaristas (-ai) | Marcello Olivieri  Luca Biglione  Marco Barboni  Stafeno Voltaggio  Jess Hill |
| Vaidina | Terence Hill  Ornella Muti |
| Metai | 2009 |
| Žanras | vesternas; komedija |
| Trukmė | 97 min. |
| Kalba | italų ir anglų |
| **IMDb įrašas** |

**Šaulys** (angl.  *Triggerman*) – antrasis filmas apie daktarą Vestą, kurį vaidina Terensas Hilas. Ši juosta kartais laikoma „Daktaro Vesto" antrąja dalimi, o ne atskiru filmu.

Pagrindiniai aktoriai
---------------------

*Aktorius – vaidmuo*
* Terence Hill – Minesota Vestas / daktaras Vestas
* Clare Carey – Denisė Stark
* Paul Sorvino – šerifas Rojus Beishartas
* Boots Southerland – Natanas Mičelas
* Adam Taylor – Viktoras Beikeris
* Ornella Muti – Debra „Triki" Dauning
* Mark Siversten – Skrajojantis Olandas

Turinys
-------

DĖMESIO: *toliau atskleidžiamos kūrinio detalės*

Daktaras Vestas ir šerifas
Mokytojai Denisei pasiūlius idėją įkurti ligoninę, šerifas ir daktaras Vestas tam pritaria, tačiau miestas neturi tam pinigų. Netrukus gimsta mintis suorganizuoti didelį pokerio turnyrą, kurį laimėjęs Vestas galėtų pinigus atiduoti statomai ligoninei. Denisė tam prieštarauja, tačiau sprendimas priimamas ir į miestelį ima rinktis lošėjai iš visos šalies.

Miestelyje pasirodo Debra Dauning, buvusi šerifo draugė, dabar tapusi profesionalia pokerio lošėja ir Skrajojantis Olandas, kažkada pralaimėjęs Vestui ir dabar trokštantis nugalėti jį finale.

Debra savo kerais stengiasi paveikti šerifą, kad šis jai padėtų, tuo tarpu Olandas ir fiziškai bando susidoroti su Vesto konkurentais, tad šis tikrai patektų į finalą.

Galiausiai finale susitinka Vestas ir Olandas, o prizų fondas viršija 30 tūkst. dolerių. Žaidimui prasidėjus, Vestas gauna žinią, kad Olando žmonės pagrobė Denisę ir paleis ją tik tada, kai šis pralaimės.
| **Stephen Thompson** |
| --- |
|  |
| S. Tompsonas 2013 m. |
| Gimė | 1983 m. vasario 11 d. (40 metų)Simpsonvilis, Pietų Karolina, JAV |
|  |
| Veikla | mišrių kovos menų kovotojas, kikboksininkas, karatistas |
| Aktyvumo metai | 2004- |

**Stivenas Tompsonas** (angl. *Stephen Thompson*, g. 1983 m. vasario 11 d.) – JAV mišrių kovos menų kovotojas, kikboksininkas ir karatistas, kovojantis UFC organizacijoje.

Ūgis 1,83 m, svoris 77 kg. Anot kitų kovotojų, S. Tompsonas yra vienas pagarbiausių kovotojų ir pasižymi mandagumu. Savo mišrių kovos menų karjeroje jis iškovojo 17 pergalių.

Karjera
-------

### Kikbokso karjera

Kikbokse S. Tompsonas profesionalai kovojo nuo 2004 iki 2007 m. Iš 20 dvikovų jis laimėjo visas, tačiau 2007 m. sausį dvikovoje jam susitraumavus kelį, jis nusprendė pereiti į mišrius kovos menus.

### Mišrių kovos menų karjera

Prieš patekdamas į UFC jis kovojo įvairiuose vietiniuose turnyruose ir laimėjo penkias iš penkių dvikovų.

2012 m. vasario 4 d. jis debiutavo UFC ir savo pirmoje dvikovoje jis nokautavo priešininką Dan Stittgen spyriu į galvą. Savo antroje dvikovoje, balandžio 21 d. jis pralaimėjo teisėjų nuosprendžiu.

Laimėjus 7 dvikovas iš eilės, 2016 m. lapkričio 12 d. jis kovojo prieš Taironą Vudlį dėl čempiono titulo. Dvikova pasibaigė lygiosiomis. Dvikovos revanšas įvyko 2017 m. kovo 4 d. tačiau S. Tompsonas pralaimėjo teisėjų nuosprendžiu.

S. Tompsonas laimėjo sekančią dvikovą prieš Chorchę Masvidalą vienbalsiu teisėjų nuosprendžiu. 2018 m. gegužės 27 d. kovojo prieš anglą Dareną Tilą. D. Tilas svėrė 79 kg – 1,4 kg daugiau nei leidžiama svorio kategorijoje. S. Tompsonas vis tiek sutiko kautis ir po įtemptos dvikovos pralaimėjo vienbalsiu teisėjų nuosprendžiu. Jis taip pat pralaimėjo sekančią dvikovą prieš Entonį Petisą. Nors S. Tompsonas pirmajame raunde dominavo priešininką, antro raundo pabaigoje jį nokautavo – pirmą kartą mišrių kovos menų karjeroje.

Kovos stilius
-------------

S. Tompsonas pasižymi karatė technikos naudojimu dvikovoje: kovodamas nuleidęs rankas, šokinėdamas pirmyn ir atgal praskėstomis kojomis. Kadangi jis visad juda, jo smūgiai yra nenuspėjami. Jis taip pat laiko atstumą tarp savęs ir priešininko naudodamas spyrius.

Asmeninis gyvenimas
-------------------

Jis turi dvi seses ir du brolius. Jo tėtis taip pat yra karatistas ir jaunystėje treniravo jį.

2017 m. jis pasirašė sutartį su „IMG Models" modelių agentūra.

Profesionalus rekordas
----------------------

### Mišrių kovos menų rekordas

| **25 dvikovos** | 17 pergalių | 7 pralaimėjimai |
| --- | --- | --- |
| **Nokautu** | 8 | 1 |
| **Atlikus skausmingą veiksmą** | 1 | 1 |
| **Teisėjų nuosprendžiu** | 8 | 5 |
| **Lygiosios** | 1 |

### Kikbokso rekordas

| **20 dvikovų** | 20 pergalių | 0 pralaimėjimų |
| --- | --- | --- |
| **Nokautu** | 10 | 0 |
| **Teisėjų nuosprendžiu** | 10 | 0 |

Nuorodos
--------

* S. Tompsono mišrių kovos menų profilis

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑   Archyvuota kopija 2022-01-20 iš Wayback Machine projekto.
| ***Tai gali būti atlikta... drauge*** |
| --- |
|  |
|  |
| Pavadinimas | Si può fare... amigo |
| Kilmės šalis |  Italija Ispanija Prancūzija |
| Režisierius | Maurizio Lucidi |
| Scenaristas (-ai) | Rafael Azcona Ernesto Gastaldi  Albert Kantoff |
| Vaidina | Bud Spencer  Jack Palance |
| Metai | 1972 |
| Žanras | vesternas; komedija |
| Trukmė | 109 min. |
| Kalba | italų |
| **IMDb įrašas** |

**Tai gali būti atlikta... drauge** (it.  *Si può fare... amigo*) – italų, ispanų ir prancūzų bendros kūrybos komedija, kurioje pagrindinį vaidmenį atliko Badas Spenceris.

Pagrindiniai aktoriai
---------------------

*Aktorius – vaidmuo*
* Bud Spencer – Koburnas
* Jack Palance – Sonis
* Renato Cestiè – Čipas
* Francisco Rabal – Franciskas
* Dany Saval – Merė
* Luciano Catenacci – Džeimsas

Santrauka
---------

DĖMESIO: *toliau atskleidžiamos kūrinio detalės*

Vedybos per prievartą
Vienišą raitelį Koburną prerijose persekioja itin taiklus šaulys su vežimu. Gaudynės keistos, nes vienas tarsi žino, kad negali pabėgti, o kitas – kad auka niekur nepaspruks. Medžiotojo vardas Sonis, o Koburnas per klaidą suvedžiojo jo seserį Merę. Kadangi atsisakė ją vesti, brolis jį vejasi, norėdamas priversti jėga. Merė, įsimylėjusi Koburną, keliauja kartu, kaip ir dar 4 merginos, kurios kiekviename miestelyje šoka užeigose ir taip uždirba Soniui pinigus.

Pakeliui Koburnas susitinka mirštantį seną advokatą, kuris jo paprašo pagloboti jo mažametį sūnėną Čipą ir padėti šiam nusigauti į Vestlandą, greta kurio šis paveldėjo namą. Sužinojęs, kad miestelyje yra geležinkelis, kuriuo galės pasprukti, Koburnas sutinka padėti.

Miestelyje viskam vadovauja Franciskas ir jo vyrai. Pats Franciskas, priklausomai nuo aplinkybių, yra ir šerifas, ir šventikas, ir teisėjas. Sužinojęs apie paveldėtoją, jis pasisiūlo nupirkti namus, tačiau Čipas, klausydamas dėdės patarimo, nesutinka parduoti.

Konburnas su Čipu įsikuria apleistame name, tačiau atsiranda vis daugiau pirkėjų, norinčių jį nupirkti ir tampa aišku, kad čia yra kažkas vertinga. Netrukus miestelyje pasirodo Sonis, kuris su Francisku sudaro sutartį: Franciskas apvesdins Koburną su Mere, o Sonis po to jį nušaus. Tokiu būdu sesers garbė bus išgelbėta ir ji taps visų gerbiama našle. Koburnas suimamas ir atgabenamas į miestelį, kur jo laukia vestuvių ceremonija. Nenorėdamas pakenkti Čipui, jis susituokia ir ramiai laukia, kol Sonis jį nušaus. Gelbėdama situaciją Merė pameluoja broliui, kad laukiasi, o šis, norėdamas, kad Koburnas dar labiau kankintųsi, nusprendžia jį palikti gyvą.

Bendras gyvenimas su Mere ir Čipu jo nevilioja, tačiau mėginimas sprukti žlunga atradus, kad geležinkelis yra nebaigtas ir į miestelį nevažiuoja joks traukinys. 

Tuo metu netekęs kantrybės perimti namą ir išduotas naujojo kompaniono, Franciskas nusprendžia pasiųsti savo žmones atimti namą jėga. Tam, kad atsilaikyti, Koburnui ir Soniui tenka suvienyti jėgas.
| ***Vyras, garbė, kerštas*** |
| --- |
|  |
|  |
| Pavadinimas | L'uomo, l'orgoglio, la vendetta |
| Kilmės šalis |  Italija |
| Režisierius | Luigi Bazzoni |
| Scenaristas (-ai) | Luigi BazzoniSuso Cecchi d'Amico |
| Metai | 1967 |
| Žanras | drama |
| Kalba | italų |
| **IMDb įrašas** |

**Vyras, garbė, kerštas** (it.  *L'uomo, l'orgoglio, la vendetta*) – 1967 m. sukurtas vesternas, laisva Prosper Mérimée kūrinio „Karmen" interpretacija.

Pagrindiniai aktoriai
---------------------

*Aktorius – vaidmuo*
* Franco Nero – Chosė
* Tina Aumont – Karmen
* Klaus Kinski – Garsija, Karmen vyras
* Guido Lollobrigida – Lopesas
* Franco Ressel – leitenantas Pepe
* Karl Schonbock – Anglas
* Marcella Valeri – Dorotėja

Turinys
-------

DĖMESIO: *toliau atskleidžiamos kūrinio detalės*

Ispanas seržantas Chosė įsimyli paslaptingą čigonę Karmen, kurią priverstas suimti dėl sukeltų muštynių. Mergina paprašo jo neuždėti jai antrankių, kad nepatirtų gėdos prieš artimuosius, tačiau, nutaikiusi progą, pasprunka. Už tai Chosė pats įkalinamas, o vėliau paleidžiamas ir netenka laipsnio. Vėl susitikęs Karmen, jis nesugeba jai atsispirti ir tampa gaujos, kuriai vadovauja šios vyras Garsija, nariu. Iš meilės seržantas priverstas paminti savo principus, tačiau Karmen tik naudojasi patikliu įsimylėjėliu, šiuo manipuliuodama ir siekdama savo tikslų...
Kvazimodas. A. Wiertz paveikslas, 1839 m.
**Kvazimodas** (pranc. *Quasimodo*) – prancūzų rašytojo Viktoro Hugo romano „Paryžiaus katedra" vienas iš pagrindinių veikėjų – kuprotas varpininkas iš Paryžiaus Dievo Motinos katedros.

Kvazimodas gimė su fizine negalia. Pasak V. Hugo, jis buvo kuprotas, šlubas, visas jo kūnas buvo suluošintas, o ant jo kairės akies buvo didžiulė karpa. Kūdikystėje jis buvo pakištas jaunai moteriai Paketei Šantleri vietoj jos pirmagimės, gražios mergaitės Agnes, tačiau moteris, pamačiusi bjaurų vaiką vietoj dukters, vos neišprotėjo, ir kūdikis buvo skubiai išvežtas į Paryžiaus Dievo motinos katedrą, kurioje jį priglaudė dvidešimtmetis kunigas Klodas Frolas. Kai berniukui sukako keturiolika metų, K. Frolas paskyrė jį katedros varpininku, tačiau nuo garsaus varpų skambesio Kvazimodui plyšo ausų būgneliai ir jis apkurto. Kvazimodas visuomet paklusdavo savo įtėviui, ir kai šis liepė jam pagrobti Esmeraldą, jis sutiko tai padaryti, tačiau buvo pagautas. Vėliau jis buvo nuteistas plakimu rykštėmis. Kvazimodas paprašė atsigerti, o minia jam tik nusijuokė. Priėjo Esmeralda ir davė jam vandens. Tą akimirką jis pirmą kartą pravirko ir šis įvykis privertė jį pamilti Esmeraldą, tačiau ta jo nemylėjo, nes jis merginai kėlė tik baimės jausmą. Vėliau jis pamatė kaip Esmeralda buvo pakarta ant katedros sienų, o pastebėjęs Frolą, taip pat žiūrintį į Esmeraldą ir besijuokiantį bei supratęs, kad būtent jo įtėvis yra kaltas dėl merginos mirties, nužudė jį. Paskui jis pažvelgė į Frolą bei Esmeraldą ir pasakė: „Tai viskas, ką aš mylėjau!".

Šaltiniai
---------

1. 1 2  „Quasimodo | fictional character | Britannica". *www.britannica.com*. Nuoroda tikrinta 2023-11-24.  Nežinomas parametras `|lang=` ignored (pagalba)
2. ↑  „Quasimodo then lifted his eye to look upon the gypsy girl, whose body, suspended from the gibbet, he beheld quivering afar, under its white robes, in the last struggles of death; then again he dropped it upon the archdeacon, stretched a shapeless mass at the foot of the tower, and he said with a sob that heaved his deep breast to the bottom, 'Oh-all that I've ever loved!' The Hunchback of Notre Dame". *www.goodreads.com*. Nuoroda tikrinta 2023-11-24.
| ***Visos tamsos spalvos*** |
| --- |
|  |
|  |
| Pavadinimas | Tutti i colori del buio |
| Kilmės šalis |  Italija Ispanija |
| Režisierius | Sergio Martino |
| Prodiuseris (-iai) | Mino LoyLuciano Martino |
| Scenaristas (-ai) | Ernesto GastaldiSauro Scavolini |
| Kompozitorius | Bruno Nikolai |
| Vaidina | Edwige FenechMarina MalfattiSusan ScottDominique Boschero |
| Metai | 1972 |
| Žanras | trileris |
| Trukmė | 94 min. |
| Kalba | italų |
| **IMDb įrašas** |

**Visos tamsos spalvos** (it.  *Tutti i colori del buio*) – 1972 m. sukurtas giallo stiliaus filmas. Filmą režisavo Sergio Martino, pagrindinius vaidmenis atliko Edwige Fenech, George Hilton ir George Rigaud.

Siužetas
--------

DĖMESIO: *toliau atskleidžiamos kūrinio detalės*

Džeinė Harison, avarijoje praradusi kūdikį, negali atsigauti po sukrėtimo. Kai šiai buvo penkeri, buvo nužudyta jos motina ir dabar moterį kamuoja košmarai ir haliucinacijos. Bijodama prarasti savo draugą Ričardą, ji pradeda lankytis pas psichiatrą, tačiau žydraakis vyras, persekiojantis ją naktiniuose košmaruose, pasirodo ir realiame gyvenime. 

Džeinės draugė Merė, siūlydama pagalbą, įtikina ją susitikti su šios pažįstamais, kurie gali jai padėti. Taip ji dalyvauja juodųjų mišių apeigose. Netrukus ji jau nebesuvokia kur realybė, kur košmarai: žydraakio vyro persekiojimai nesiliauja, o tarp Ričardo knygų ji randa ir leidinių apie satanizmą.

Kai vienų iš apeigų metu Džeinė nužudo Merę, o ant jos rankos atsiranda senovinį ženklą žyminti tatuiruotė, realybė visiškai susilieja su haliucinacijomis...

Pagrindiniai aktoriai
---------------------

*Aktorius – vaidmuo*
* Edwige Fenech – Džeinė Harison
* George Hilton – Ričardas Stylas
* Ivan Rassimov – Markas Koganas
* Nieves Navarro – Barbara Harison
* George Rigaud – daktaras Bertonas
* Marina Malfatti – Merė
* Dominique Boschero – Džeinės motina
* Carla Mancini
* Sara Sperati

Šaltiniai
---------

1. ↑  Antonio Bruschini (1992). *Profonde tenebre*. Granata, 1992. ISBN 8872480396.
2. ↑  Mikel J. Koven (2 October 2006). *La dolce morte: vernacular cinema and the Italian giallo film*. Scarecrow Press, 2006. ISBN 0810858703.
Koordinatės: 49°36′56″š. pl. 6°06′35″r. ilg.﻿ / ﻿49.6156°š. pl. 6.1097°r. ilg.﻿ / 49.6156; 6.1097

|  |
| --- |
| Stadionas 2016 m. |
| Vieta | Liuksemburgas Liuksemburgas |
| Atidarytas | 1931 m. |
| Renovuotas | 1990 m. |
| Uždarytas | 2021 m. |
| Paviršius | Žolė |
| Talpa | 8000 |

**Josy Barthel stadionas** (pranc. *Stade Josy Barthel*; 1931–1993 m. *Stade Municipal*) – buvęs futbolo stadionas Liuksemburgo miesto vakarinėje dalyje, Belero mikrorajone. Buvęs nacionalinis Liuksemburgo stadionas.

Istorija
--------

Stadionas pastatytas 1928–1931 m. perstatytas 1990 m. o 1993 m. pavadintas sportininko ir politiko Josy Barthel (1927–1992) garbei. Čia žaisdavo Liuksemburgo vyrų futbolo rinktinė, su ja čia yra žaidusi ir Lietuvos vyrų futbolo rinktinė.

2014 m. paskelbus, kad bus statomas naujas nacionalinis stadionas Stade de Luxembourg (skirtas futbolui ir regbiui), Josy Barthel stadioną nutarta uždaryti ir nugriauti, tad jis buvo uždarytas 2021 m.

Šaltiniai
---------

1. ↑  Stade Josy Barthel. Stadiumdb.com (tikrinta 2024-01-18).
2. ↑
3. ↑  The new national stadium of Luxembourg nears completion. 2020-07-17, Themayor.eu (tikrinta 2024-01-18).
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šiame straipsnyje bent dalis informacijos yra pasenusi.**Jeigu galite, atnaujinkite informaciją ir ištrinkite šį pranešimą. |

**GTK** (prieš tai vadinosi GTK+, **G**IMP **T**ool**k**it) – viena iš populiariausių atvirojo kodo bibliotekų X langų sistemai, skirta programos grafinės sąsajos konstravimui.

Programavimo kalbos
-------------------

GTK+ parašyta C programavimo kalba, naudojant iš dalies objektinį modelį. Tačiau egzistuoja papildomos sąsajos (angl. *bindings*) daugumai populiarių programavimo kalbų (C++, C#, Python, Perl, Java, Ruby ir kt.).

Išvaizda
--------

Clearlooks – populiari GTK tema
GTK+ išvaizda konfigūruojama, naudojant įvairius grafinius išvaizdos „variklius" bei temas. Egzistuoja daugybė temų. Galima net suteikti kitų populiarių operacijų sistemų (pvz. Windows 95, Windows XP „Luna") ar grafinių bibliotekų (pvz. Motif) išvaizdą, ar bent jau ją pamėgdžioti.

Nuo 2.8 versijos elementams atvaizduoti naudojama Cairo vektorinės grafikos biblioteka, taip pasiekiama puiki vaizdo kokybė, numatoma vieninga spausdinimo bei atvaizdavimo ekrane sistema.

Aplinkos
--------

GTK+ yra pamatinė GNOME biblioteka, ja parašytos visos grafinės GNOME programos. Biblioteka taip pat naudojama įvairių kitų atvirojo kodo darbalaukio aplinkų, pvz. XFCE bei Rox, programoms kurti. Yra ir GTK+ versija, skirta Microsoft Windows operacijų sistemai. GTK+ taip pat naudojama kaip pamatinė kai kurių delninių kompiuterių šeimų, tokių kaip GPE Palmtop ar Nokia Maemo, sąsajos biblioteka.

GTK+ 2
------

Dabar dažniausiai naudojama antroji GTK+ versija, vadinamoji GTK+ 2. Naujoji versija naudoja naują teksto atvaizdavimo sistemą, Pango, yra visiškai pritaikyta Unikodui (naudojama UTF-8 koduotė), turi naują temų sistemą. Kita vertus, trūksta suderinamumo su pirmąja GTK+ versija, ir, perkeliant programas į naujesnę versiją, tenka padirbėti papildomai. Todėl kai kurios programos vis dar naudoja GTK+ 1.

Taip pat skaitykite
-------------------

* GNOME
* X langų sistema
* Motif
* Qt

Nuorodos
--------

* Pagrindinė GTK svetainė
* GTK+ dokumentacija
* GTK+ C++ programavimo sąsaja
* GTK+ Python programavimo sąsaja
* GTK programų katalogas
* GNOME svetainė

1. ↑
Stūpa, pastatyta raudonųjų khmerų aukoms atminti
**Mirties laukai** − Kambodžoje esančios vietos, kur valdant raudoniesiems khmerams (1975−1979 m.) buvo nužudyta ir palaidota skirtingais duomenimis nuo 1,7 iki 2,3 milijono žmonių (bendras gyventojų skaičius buvo 7 milijonai).

Genocidas Mirties laukuose
--------------------------

Juridinis procesas dėl politinių nusikaltimų prasidėdavo žmogui gaunant įspėjimą iš Angkaro (Kambodžos vyriausybės). Gavę daugiau kaip du įspėjimus buvo siunčiami „persiauklėti", de facto – mirti. Įprastai juos vertė prisipažinti „ikirevoliuciniu gyvenimo būdu ir nusikaltimais" (t. y. verslu ar ryšiais su užsieniečiais), pareiškiant, kad jiems bus atleista. Prisipažinusiuosius siųsdavo į *Tuol Sleng* ar *Choeung Ek* stovyklas, kur jie buvo kankinami ir žudomi. 

Taupant šovinius buvo žudoma kirviais, kastuvais ar nusmailintais bambuko pagaliais. Žudyti dažniausiai atvykdavo jauni kareiviai iš kaimaviečių. Nužudytuosius laidojo duobėse. 

Buvo areštuojami ir žudomi beveik visi įtariamieji – turintys ryšių su buvusia ar užsienio vyriausybėmis, profesionalai ir intelektualai, vietnamiečiai, čamai, krikščionys ir budistų vienuoliai. 

Garsiausias mirties laukas yra *Choeung Ek*. Ten pastatytas budistų memorialas teroro aukoms atminti.

Apie genocidą Kambodžoje pastatytas filmas „Mirties laukai" (*The Killing Fields*), pasakojantis apie Kambodžos žurnalistą Ditą Praną, patekusį į koncentracijos stovyklą ir sugebėjusį iš ten pabėgti.

Aukų skaičius
-------------

Kaukolės, rastos Mirties laukuose
Tikslus žuvusių nuo raudonųjų khmerų žmonių skaičius yra ginčų objektas.

Naujoji vyriausybė, pastatyta nuvertus Pol Poto režimą, paskelbė žuvus apie 3,3 milijono. Centrinės žvalgybos valdyba (CŽV) nurodė, kad raudonieji khmerai nužudė nuo 50 iki 100 tūkstančių žmonių, o iš viso žuvo 1,2 milijono, daugiausiai nuo bado.

Vėliau aukų skaičius įvertintas 1,7 milijono.

Nuorodos
--------


|  |  |
| --- | --- |
|  | **Vikiteka: Mirties laukai** – vaizdinė ir garsinė medžiaga  |

* *Tuol Sleng* stovyklos nuotraukos

Šaltiniai
---------

1. ↑

Koordinatės: 11°29′04″ š. pl. 104°54′07″ r. ilg.﻿ / ﻿11.48444°š. pl. 104.90194°r. ilg.﻿ / 11.48444; 104.90194
**Piotras Ivanovičius Ivašutinas** (rus. *Петр Иванович Ивашутин*, 1909 m. rugsėjo 6 d. Brest-Litovskas – 2002 m. birželio 4 d. Maskvoje) – rusų karinis žvalgybininkas bei kontržvalgybininkas, lakūnas, ilgametis GRU vadovas, armijos generolas (1971 m.), Tarybų Sąjungos Didvyris (1985 m.).

Išsilavinimas, karjeros pradžia
-------------------------------

1926–1931 m. Piotras Ivašutinas dirbo geležinkelio srityje, mechanikos gamykloje (Ivanovo-Voznesenskas). 1930 m. įstojo į Komunistų partiją.
1933 m. baigė Stalingrado karinę aviacijos lakūnų mokyklą.
1933–1936 m. buvo lakūnas instruktorius 107-oje Maskvos karinės apygardos aviacinėje brigadoje.
1937 m. sunkiojo bombardavimo (ТБ-3) vadas.
1937–1939 m. mokėsi N. E. Žukovo karinių oro pajėgų mokykloje.

Karjera
-------

1939 m. Piotras Ivašutinas pradėjo tarnauti kontražvalgybos pajėgose (РККА). Dalyvavo SSRS-Suomijos karo metu, ėjo Šaulių korpuso Ypatingojo skyriaus viršininko pareigas.
1941–1943 m. Antrojo Pasaulinio karo metu ėjo Krymo bei Šiaurės Kaukazo fronto, Juodosios jūros grupės, Užkaukazės karinės apygardos NKVD ypatingųjų skyrių viršininko pavaduotojo pareigas. Черноморской группы.
1943–1947 m. Pietvakarių bei Trečiojo Ukrainos frontų (nuo 1945 m. – ir Pietinių armijų grupės) SMERŠ kontražvalgybos valdybos viršininkas.
1947–49 m. Leningrado karinės apygardos MGB kontražvalgybos viršininkas.
1950–1954 m. ir nuo 1966 m. SSRS Aukščiausiosios Tarybos deputatas.
1951–1952 m. SSRS MGB Trečiosios vyriausiosios valdybos (karinė žvalgyba) viršininko pavaduotojas.
1952–1953 Ukrainos valstybės saugumo ministras.
1954 KGB pirmininko prie SSRS Ministrų Tarybos pavaduotojas.
1963–1986 m. Piotras Ivašutinas ėjo GRU viršininko pareigas.
1987–1992 m. SSRS Gynybos ministerijos Generalinių inspektorių grupės narys.
1992 m. Piotras Ivašutinas pasitraukė į atsargą.
2002 birželio 4 d. mirė Maskvoje; palaidotas Trojekurovo kapinėse.

Apdovanojimai
-------------

* Lenino ordinas, 3 k;
* Spalio revoliucijos ordinas;
* Raudonosios Vėliavos ordinas, 5 k;
* Pirmo laipsnio Bogdano Chmelnickio ordinas;
* Antro laipsnio Kutuzovo ordinas 2 k;
* Pirmo laipsnio Tėvynės karo ordinas 2 k;
* Darbo raudonosios vėliavos ordinas;
* Raudonosios Žvaigždės ordinas 3 k;
* III laipsnio ordinas „Už nuopelnus Tėvynei";
* Medaliai;
* Įvairūs užsienio apdovanojimai.

Šaltiniai
---------

* N. Poroskovas Žmogus, kuris sukūrė «Аkvariumą» **(**rus.**)**.
Koordinatės: 30°37′ p. pl. 62°33′ v. ilg.﻿ / ﻿30.617°š. pl. 62.550°r. ilg.﻿ / 30.617; 62.550

| Mar Čikita |
| --- |
|  |
| Vieta | Kordobos prov. Argentinos vėliava Argentina |
| Plotas | 5770 km² |
| Kilmė | Tektoninė |
| Vidutinis gylis | 3–4 m |
| Didžiausias gylis | 19 m |
| Tūris | 14 483 km³ |
| Įteka | Dulsė, Segundas, Primeras |
|  |
|  Vikiteka | Mar Čikita |

**Mar Čikita** (isp. *Mar Chiquita*), arba **Mar de Ansenusa** – druskingas ežeras Argentinoje, Kordobos provincijos šiaurės rytuose, pelkėtoje įduboje. Didžiausias Argentinos ir antras pagal dydį po Titikakos Pietų Amerikos ežeras (jeigu Marakaibo, Patos ir Mirimo lagūnų nelaikysime ežerais) ir penktas pagal dydį tarp nenuotakių druskingų ežerų pasaulyje. Aplink ežerą taip pat išsidėstę daug mažų ežerėlių ir lagūnų. Daug salų. Druskingumas 30–250 mg/l. Vyraujančios druskos: natrio chloridas, sodos sulfatas, kalcio sulfatas, magnio sulfatas. Ežero plotas labai priklauso nuo kritulių gausumo (mažiausias kada nors užregistruotas – 1984 km², didžiausias – 6000 km²). Vidutinis aukštis virš jūros lygio 71 m.

Ežere ir jo apylinkėse aptinkama iki 350 gyvūnų rūšių (25 % endeminės): flamingai, įvairios ančių, garnių, nendrinių vištelių, papūgų, sakalų ir kt. paukščių rūšys; nutrijos, kaimanai.

Turizmas. Turistinis centras – Miramaro miestelis. Sportinė žūklė, paukščių stebėjimas, sanatorijos ir poilsio namai.

Nuorodos
--------

* Mar Čikitos ežero gamta Archyvuota kopija 2013-03-07 iš Wayback Machine projekto.
* Puslapis apie Mar Čikitos ežerą Archyvuota kopija 2006-11-06 iš Wayback Machine projekto.
| **Euphorbia leuconeura** |
| --- |
| Baltagyslė karpažolė (*Euphorbia leuconeura*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Dilenijažiedžiai  *( Dilleniidae)* |
| Šeima: | Karpažoliniai  *( Euphorbiaceae)* |
| Gentis: | Karpažolė  *( Euphorbia)* |
| Rūšis: | Baltagyslė karpažolė  *( Euphorbia leuconeura)* |

 |

**Baltagyslė karpažolė** (*Euphorbia leuconeura*) – karpažolinių (*Euphorbiaceae*) šeimos augalas. Kilęs iš Madagaskaro.

Ši karpažolė (*Euprorbia leuconeura*) vadinama baltagysle, nes taip galima išversti iš lotynų kalbos, nors oficialaus patvirtinto lietuviško pavadinimo ji kol kas dar neturi. Anglakalbiai ją vadina *Madagascar jewel* („Madagaskaro brangakmenis").

Kambariuose auginama senokai, nes gan lengva pasidauginti sėklomis. Pats augalas savaime auga tik Madagaskare. Augdama mažu medeliu, ten jis pasiekia beveik 2 m aukštį. Iš briaunoto ir šiurkštaus stiebo skleidžiasi pailgi, elipsės formos, stamboki ir sodriai žali lapai, kurie yra su išraiškingais baltais gyslų brūkšneliais (iš čia ir kilęs rūšies pavadinimas).

Nuorodos
--------

*
| **Nijolė Prascevičienė** |
| --- |
| Gimė | 1951 m. balandžio 5 d. (72 metai)Šiauliai |
| Tautybė | Lietuvė |
| Pilietybė |  Lietuva |
| Vaikai | Sonata, Martynas |
|  |
| Veikla | Pedagogė (smuikas) |
| Organizacijos | Šiaulių miesto savivaldybės taryba |
| Pareigos | Narė (nuo 2019) |
|  |
| Išsilavinimas | Alto specialybės dėstytoja |
| Alma mater | LSSR konservatorija (1978) |
|  |
| Žymūs apdovanojimai |
| Šiaulių miesto garbės pilietė (2012) |

**Nijolė Prascevičienė** (g. 1951 m. balandžio 5 d. Šiauliuose) – Šiaulių smuiko pedagogė, politikė.

Biografija
----------

Nuo 1971 m. Šiaulių 1-osios muzikos mokyklos mokytoja. 1992–2008 m. grojo Šiaulių miesto simfoniniame orkestre, vėliau kameriniame orkestre.

Organizuoja nemažai renginių, konkursų ir seminarų: tarptautiniai jaunųjų stygininkų seminarai „Skambančios stygos" (viename iš jų pamokas vedė prof. Zakharas Bronas), tarptautiniai Sauliaus Sondeckio konkursai, tarptautiniai kamerinių ansamblių festivaliai-konkursai „Fiori musicali", muzikiniai projektai-koncertų ciklai „Vaikai-vaikams", „Tėvynė tavyje", „Vasaros stovyklos gabiems vaikams", Baltijos šalių jaunųjų atlikėjų koncertai.

Šv. Kazimiero ordino narė. Šiaulių miesto kultūros tarybos pirmininkė.

Narystė
-------

* Europos styginių pedagogų asociacijos (ESTA) Lietuvos skyriaus tarybos narė
* Šiaulių miesto profesionaliosios muzikos komisijos narė

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑   Archyvuota kopija 2023-04-01 iš Wayback Machine projekto.
Norvelita|  |
| Įkurta | 1995 m. |
| Centrinė būstinė | Gabšiai,60192 Raseinių raj. |
| Produktai | Sūdyta, marinuota, rūkyta žuvis |
| Paslaugos | Žuvies perdirbimas |
| Pajamos | 128,6 mln. € (2021) |
| Pelnas | 3,8 mln. € (2021) |
| Savininkas (-ai) | Jordanas KenstavičiusViktorija Kenstavičienė |
| Darbuotojų | 394 (2023-04) |
| Tinklalapis | Norvelita.lt |

**Norvelita** – lietuviška žuvies perdirbimo įmonė.

Istorija
--------

1995 m. įmonę įsteigė Lietuvos ir Norvegijos investuotojai. Veiklą pradėjo prekiaudama šaldytomis žuvimis.

Vėliau tapo stambia Lietuvos žuvies perdirbimo įmone, žinoma lašišų perdirbimo įmone Europoje. Nuo 2003 m. savo gaminius eksportuoja į ES.

Produkcija
----------

Gaminama trijų rūšių produkcija:

* Rūkyti/marinuoti lašišų gaminiai;
* Sūdyti/marinuoti silkių gaminiai;
* Karštai rūkyti žuvų gaminiai.

Lašišų gaminiai sudaro ~70 % gamybos. Likusią dalį sudaro silkių, skumbrių ir kitų žuvų gaminiai.

95% lašišų produkcijos eksportuojama į užsienį. Ji žymima užsienietiškų mažmeninės prekybos tinklų privačiais ženklais-etiketėmis.

Šaltiniai
---------

1. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Gazella soemmerringii** |
| --- |
| Somalinė gazelė
(Gazella soemmerringii)Somalinė gazelė (*Gazella soemmerringii*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Žinduoliai  *( Mammalia)* |
| Būrys: | Porakanopiai  *( Artiodactyla)* |
| Pobūris: | Atrajotojai  *( Ruminantia)* |
| Šeima: | Dykaraginiai  *( Bovidae)* |
| Pošeimis: | Tikrosios antilopės  *( Antilopinae)* |
| Gentis: | Tikrosios gazelės  *( Gazella)* |
| Rūšis: | Somalinė gazelė  *( Gazella soemmerringii)* |

 |

**Somalinė gazelė** (*Gazella soemmerringii*) – tikrųjų antilopių (*Antilopinae*) pošeimio dykaraginis (*Bovidae*) žinduolis.

Kūno aukštis 80-90 cm, masė 45-55 kg. Gelsvai ruda. Apatinė kūno dalis ir pasturgalis balti. Tamsiai ruda juosta nuo kaktos iki nosies galo ir siauresnė juostelė nuo rago pamato iki viršutinės lūpos. Po akimi balta dėmė. Raguoti patinai ir patelės. Patinų ragai vidutiniškai 38 cm ilgio su ryškiais skersiniais žiedais. Ragai plačiai išskėsti, nuo vidurio išlinkę atgal, o jų viršūnės užlinkusios į vidų ir nežymiai aukštyn. Patelių ragai menkesni.

Gyvena krūmais apaugusiose ir atvirose savanose. Laikosi šeimyniniais būriais, kartais susitelkia į didesnius būrius. Minta žoliniais augalais, krūmų lapais. Gali ilgai apsieiti be vandens. Rujoja rugsėjo – lapkričio mėnesiais. Nėštumas trunka apie 7 mėnesius. Gimsta 1 jauniklis. Lytiškai subręsta antraisiais gyvenimo metais. Gyvena iki 14 metų.

Paplitusi Somalyje, Etiopijoje, Eritrėjoje ir Sudane.

|  |  |
| --- | --- |
|  | **Vikiteka: Somalinė gazelė** – vaizdinė ir garsinė medžiaga  |
Koordinatės: 55°04′47″š. pl. 24°16′16″r. ilg.﻿ / ﻿55.07978°š. pl. 24.271125°r. ilg.﻿ / 55.07978; 24.271125

Jonavos ligoninė
Konsultacinė II lygio poliklinika
Skulptūra šalia gimdymo skyriaus
**Jonavos ligoninė** – ligoninė Jonavos mieste. Pagal teisinę formą – viešoji įstaiga (Žeimių g. 19, LT-55134, Jonava). Konsultacijų poliklinika, dantų protezavimo laboratorija. Įregistruota 1997 m. rugsėjo 30 d. Steigėjas – Jonavos rajono savivaldybės taryba. VšĮ „Jonavos ligoninė" dalininkas – Jonavos rajono savivaldybė (piniginis įnašas – 322 000 Lt, trumpalaikis turtas – 361 958 Lt). Ligoninės metinės pajamos – 15,48 mln. lt (2008 m.).

Pagrindinis įstaigos veiklos tikslas – tenkinti viešuosius interesus, vykdant visuomenei naudingą veiklą, gerinant Jonavos rajono gyventojų sveikatą, mažinant gyventojų sergamumą ir mirtingumą, kokybiškai teikiant medicinines paslaugas. Veiklos uždaviniai – organizuoti ir teikti pirmines ir antrines stacionarinės sveikatos priežiūros paslaugas, antrines ambulatorinės sveikatos priežiūros, ambulatorinės reabilitacijos bei dienos chirurgijos paslaugas Jonavos ir kitų rajonų gyventojams bei užsienio šalių piliečiams įstatymų numatyta tvarka.

Stacionare – 8 skyriai; 105 lovos, 4 anesteziologijos-reanimacijos lovos; 7 dienos chirurgijos ir 25 trumpalaikio gydymo lovos, 3 slaugos ir palaikomojo gydymo bei paliatyviosios pagalbos lovos. Teikia II lygio stacionarines ir ambulatorines paslaugas. Į Jonavos ligoninės konsultacinę polikliniką atvyksta konsultantai iš LSMU ligoninės Kauno klinikų. Atliekamos pilvo organų, ginekologinės, urologinės operacijos dažnai taikant laparoskopijos metodą. Nuo 1994 m. atliekamos diagnostinės ir artroskopinės gydomosios procedūros, nuo 2004 m. – klubo bei kelio sąnario endoprotezavimo operacijos. Įkurtas diagnostikos skyrius. Nuo 2009 m. atliekama hemodializė (UAB „Diaverum").

Vadovybė
--------

* Vyr. gydytojas – Gediminas Ramanauskas.
* Vyr. gydytojo pavaduotojas – Vidas Kačiušis

Skyriai
-------

* Akušerijos-ginekologijos
* Anesteziologijos-reanimacijos
* Bendrosios chirurgijos-ANG ligų
* Dienos chirurgijos
* Centralizuotos sterilizacijos
* Fizinės medicinos ir reabilitacijos
* Laboratorinės medicinos
* Ortopedijos-traumatologijos
* Patologijos
* Priėmimo-skubiosios pagalbos
* Radiologijos
* Vaikų ligų
* Terapijos.

Galerija
--------

* Pastatas (žvelgiant nuo Kosmonautų pusės)Pastatas (žvelgiant nuo Kosmonautų pusės)
* 
* Jonavos ligoninė nuo A. Kulviečio gatvėsJonavos ligoninė nuo A. Kulviečio gatvės
* Konsultacinė poliklinika (įėjimas)Konsultacinė poliklinika (įėjimas)

Nuorodos
--------

* Oficialus interneto puslapis

Šaltiniai
---------

1. ↑  Jonavos ligoninės 2008 metų metinė finansinė atskaitomybė ir 2008 metų veiklos ataskaita (patvirtinta Jonavos Rajono savivaldybės tarybos 2009 m. balandžio 30 d. sprendimu Nr. 1 TS)
2. ↑  „Kas yra kas Lietuvoje 2009" (PDF) Archyvuota kopija 2011-09-02 iš Wayback Machine projekto. (1000-mečio leidimas)